Unieke liefdesverhaalHelen en Les Brown Les en Helen Brown van Kalifornië in Amerika is op dieselfde dag gebore, het hul 75ste huweliksherdenking verlede jaar gevier en word vandag begrawe nadat hulle een dag ná mekaar gesterf het. Les Brown Jr., die egpaar se seun, het aan die Long Beach Press-Telegram gesê sy ma Helen (94) is op 16 Julie dood en sy pa is op 17 Julie oorlede. Sy het maagkanker gehad en hy Parkinson se siekte. Die egpaar is op 31 Desember 1918 gebore, het mekaar in die hoërskool ontmoet en is in 1937, toe hulle 18 jaar oud was, getroud. Hul ouers het aanvanklik nie die voorgenome huwelik goedgekeur nie, omdat hulle nie gedink het ‘n huwelik tussen ‘n welgestelde man en ‘n werkersklas vrou sal ooit werk nie. Hulle het in September hul 75ste huweliksherdenking gevier. Die egpaar het in 1963 na Long Beach verhuis. Les was ‘n fotograaf en Helen ‘n eiendomsagent. Hul herdenkingsdiens word vandag [Saterdag] gehou.